O‘zbekistonning qaysi hududida yanvar oyida eng ko‘p egizak chaqaloq tug‘ilgani ma’lum qilindi

O‘zbekiston bo‘yicha yanvar oyida jami 1 ming 437 nafar egizak chaqaloq tug‘ilgan. Bu haqda Davlat statistika qo‘mitasi xabar qildi.
Qayd etilishicha, shundan qiz bolalar 49,5 foizni, o‘g‘il bolalar – 50,5 foizni tashkil etgan. Hududlar kesimida tug‘ilgan o‘g‘il egizak chaqaloqlar soni quyidagicha:
Eslatib o‘tamiz, O‘zbekistonda 2022-yilning 1-yanvar holatiga ko‘ra, 1 kvadrat kilometr yer maydoniga o‘rtacha 78,6 nafar doimiy aholi soni to‘g‘ri keladi. O‘zbekistonda 2022-yil 1-yanvar holatiga ko‘ra, doimiy aholi soni 35 271,3 ming kishini tashkil etib, 2021-yil 1-yanvarga nisbatan 712,4 ming kishiga yoki 2,1 foizga ko‘paygan. 2021-yilda O‘zbekiston bo‘yicha 305 082 ta nikoh, 39 227 ta nikohdan ajralish holatlari qayd etilgan.
Davlat statistika qo‘mitasi 2021-yilda turli yosh toifasiga ko‘ra nikoh qurganlar sonini ma’lum qilgandi. Unga ko‘ra, 20 yoshdan kichik 3,3 ming yigit oila qurgan.
Avvalroq O‘zbekistonning qaysi viloyatida doimiy aholi soni eng ko‘pligi ma’lum qilingani, 2021-yilning dastlabki 11 oyida 276,9 mingta nikoh tuzilgani, 2021-yil 1-dekabr holatiga ko‘ra, O‘zbekistonda yil boshidan buyon 832,4 ming nafar tug‘ilish holati qayd etilgani to‘g‘risida xabar berilgandi.
Bundan tashqari, qo‘mita doimiy aholining yosh tarkibi bo‘yicha taqsimlanishi haqida ma’lumot bergandi. Keltirilgan ma’lumotga ko‘ra, O‘zbekiston aholisi sonida 0-4 yoshlilar eng ko‘p, 85 va undan kattalar esa ozchilikni tashkil etadi.